**Likumprojekta „Grozījumi Mikrouzņēmumu nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Mikrouzņēmumu nodokļa likumā” (turpmāk – likumprojekts) nosaka vienoto nodokļu maksāšanas gala termiņu, t.i, mikrouzņēmumu nodoklis vienotajā nodokļu kontā ir samaksājams ne vēlāk kā līdz pārskata iesniegšanas mēneša 23.datumam.Ar likumprojektu tiks noteikta arī mikrouzņēmumu nodokļa attiecināšanas kārtība uz uzņēmējdarbības riska valsts nodevu, valsts sociālās apdrošināšanas obligātajām iemaksām, iedzīvotāju ienākuma nodokli un uzņēmumu ienākuma nodokli. Likumprojekts stājas spēkā 2021.gada 1.janvārī.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2016.gada 3.maija rīkojuma Nr.275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” 35.2.pasākums “Maksājumu uzskaitē ieviests uzkrājuma princips, vienotais konts un optimizēti darbības procesi, līdz 2018.gada 30.decembrim tiks īstenoti 20% no plānotajiem projekta pasākumiem”.Likuma “Grozījumi likumā “Par nodokļiem un nodevām”” normas attiecībā uz vienotā nodokļu konta ieviešanu, kas stāsies spēkā 2021.gada 1.janvārī.Ministru kabineta 2017.gada 26.septembra sēdes protokola Nr.48 44 § 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 5.jūnija noteikumu Nr.387 “Kārtība, kādā Valsts kase nodrošina maksājumu pakalpojumu sniegšanu” 4.punktā noteikts, ka Valsts kase atver kontu šo noteikumu 3.1.apakšpunktā minētajam mērķim (t.i., valsts budžeta ieņēmumu uzskaitei), pamatojoties uz valsts budžeta likumu kārtējam gadam un normatīvajiem aktiem par budžeta ieņēmumu klasifikāciju. Ņemot vērā minēto un izvērtējot situāciju ar nodokļu maksāšanas sistēmu, konstatēts, ka pašlaik nodokļu maksātājs (fiziskās un juridiskās personas) veic nodokļu iemaksu 49 nodokļu kontos (valsts budžeta ieņēmumu kontos Valsts kasē). Minētie kontu atvēršanas pamatprincipi ir izveidoti tā, lai valsts budžeta ieņēmumu izpildi pēc naudas plūsmas varētu noteikt sadalījumā pa ieņēmumu veidiem (nodokļu maksātājs nenorāda nodokļu maksājumā ieņēmumu veidu, to nosaka pēc konta, kurā iemaksa veikta), taču rezultātā sadrumstalotais valsts budžeta ieņēmumu kontu skaits izraisa problēmas gan nodokļu maksātājiem, gan nodokļus administrējošām institūcijām. Sarežģīts nodokļu nomaksas process rada administratīvo slogu un izmaksas nodokļu maksātājiem. Katram nodoklim normatīvajos aktos ir noteikts savs samaksas termiņš, kurš jāievēro grāmatvedim vai uzņēmuma vadītājam, lai nenokavētu maksājuma veikšanu.Lai atrisinātu minētās problēmas un samazinātu resursus nodokļu samaksai un administrēšanai, ar 2021.gadu, kā to paredz Saeimā 2017.gada 23.novembrī pieņemtais likums “Grozījumi likumā “Par nodokļiem un nodevām””, Valsts ieņēmumu dienesta (turpmāk – VID) administrētajiem valsts budžeta maksājumiem tiek ieviests vienotais nodokļu konts. Tas nozīmē, ka no 2021.gada nodokļu maksātājiem būs iespēja VID administrētos un minētajā likumā noteiktos valsts budžeta maksājumus samaksāt vienā nodokļu kontā.Savukārt, lai radītu iespēju, ka vienā maksājumā ir iespējams samaksāt vairākus nodokļu maksājumus, tādējādi samazinot maksājumu izmaksas un maksājumu veikšanai nepieciešamos cilvēkresursus, nepieciešams pārskatīt nodokļu maksāšanas termiņus un attiecīgajos normatīvajos aktos noteikt, ka regulāri maksājamie (t.i., reizi mēnesī, reizi ceturksnī un reizi pusgadā maksājamie) VID administrētie nodokļi budžetā ir samaksājami ne vēlāk kā līdz pārskata iesniegšanas mēneša 23.datumam. Tādējādi, vienādojot maksāšanas termiņu regulāri maksājamiem VID administrētiem nodokļiem, tiek radīta iespēja nodokļu maksātājam minētos maksājumus samaksāt vienotajā nodokļu kontā vienā maksājumā līdz vienotajam nodokļu maksāšanas gala termiņam – pārskata iesniegšanas mēneša 23.datumam. Vienotais nodokļu maksāšanas gala termiņš neliedz iespēju nodokļu maksātājam veikt nodokļu maksājumus valsts budžetā vairākos maksājumos, ja tas būs ērtāk no nodokļu maksātāja finanšu plūsmas organizācijas viedokļa, taču mēneša 23.datums ir datums, kad VID administrētiem nodokļiem ir jābūt samaksātiem.Vienotā nodokļu konta risinājums, kas paredz vienādot nodokļu maksāšanas termiņus, ļaus ietaupīt gan pārskaitījumu veikšanas izdevumus, gan cilvēkresursus pārskaitījuma veikšanai, t.sk. laiku maksājuma sagatavošanai un veikšanai. Ņemot vērā iepriekš minēto, ir jānosaka, ka nodokļu maksātājs maksā mikrouzņēmumu nodokli vienotajā nodokļu kontā, kā arī jāpārskata mikrouzņēmumu nodokļa maksāšanas termiņš. Šobrīd Mikrouzņēmumu nodokļa likumā (turpmāk – likums) ir noteikts, ka mikrouzņēmums maksā mikrouzņēmumu nodokli līdz ceturksnim sekojošā mēneša piecpadsmitajam datumam VID mājaslapā internetā norādītajos valsts budžeta ieņēmumu kontos.Lai saskaņotu mikrouzņēmumu nodokļa maksāšanas termiņu ar citu nodokļu maksāšanas termiņu vienotajā nodokļu kontā, likumprojekts paredz, ka mikrouzņēmums maksā mikrouzņēmumu nodokli līdz ceturksnim sekojošā mēneša 23.datumam vienotajā nodokļu kontā.Šobrīd Valsts kase atbilstoši mikrouzņēmumu nodokļa maksātāja veidam likumā noteiktajam procentuālajam īpatsvaram sadala valsts budžetā iemaksāto mikrouzņēmumu nodokli.Saskaņā ar Uzkrājuma principa ieviešanas darba grupas apakšdarba grupas Nr.8 2016.gada 29.novembra ziņojuma “Par informācijas apmaiņas procesa starp Valsts kasi un VID organizēšanas kārtību valsts budžeta ieņēmumu sadales procesa nodrošināšanai” 6.sadaļā noteikto, VID valsts budžeta ieņēmumu vienotajā kontā veiks saņemto nodokļu maksājumu attiecināšanu uz attiecīgo ieņēmumu veidu. Pēc saņemto nodokļu maksājumu attiecināšanas VID apkopos mikrouzņēmumu nodokļa ieņēmumus un atbilstoši mikrouzņēmumu nodokļa maksātāja veidam normatīvos aktos noteiktajam procentuālajam īpatsvaram attiecinās mikrouzņēmumu nodokļa ieņēmumus. Tādējādi turpmāk tiks paredzēts, ka VID (pēc vienotajā nodokļu kontā ieskaitītās naudas summas novirzīšanas mikrouzņēmumu nodokļa maksājumam) mikrouzņēmumu nodokļa ieņēmumus attiecinās uz attiecīgo nodokļa veidu atbilstoši šajā likumā noteiktajam procentuālajam īpatsvaram, ņemot vērā mikrouzņēmumu nodokļa maksātāja veidu.Līdz ar to, likumprojekts paredz, ka Valsts ieņēmumu dienests katru darbdienu attiecina mikrouzņēmumu nodokļa ieņēmumus atbilstoši Mikrouzņēmumu nodokļa likumā noteiktajam sadalījumam. Uz iedzīvotāju ienākuma nodokli, valsts sociālās apdrošināšanas obligātajām iemaksām un uzņēmējdarbības riska valsts nodevu attiecinātos mikrouzņēmumu nodokļa ieņēmumus Valsts ieņēmumu dienests ieskaita sadales kontos Valsts kasē atbilstoši speciālajiem normatīvajiem aktiem.Likumprojekts paredz precizēt  mikrouzņēmumu nodokļa samaksas termiņu arī tādiem mikrouzņēmumu nodokļa maksātājiem, kuriem taksācijas periodā (kalendāra gadā) mikrouzņēmumam nav bijis apgrozījums vai aprēķinātā mikrouzņēmumu nodokļa summa nepārsniedz 50 *euro.*Turpmāk mikrouzņēmumu nodokļa maksātājiem, kuriem taksācijas periodā (kalendāra gadā) mikrouzņēmumam nav bijis apgrozījums vai aprēķinātā mikrouzņēmumu nodokļa summa nepārsniedz 50 *euro*,mikrouzņēmumu nodoklis būs jāsamaksā vienotajā nodokļu kontā līdz taksācijas gadam sekojošā gada 23.janvārim.Likumprojekts paredz, ka grozījumi Mikrouzņēmumu nodokļa likumā stāsies spēkā 2021.gada 1.janvārī, taču likumprojekts tiek virzīts apstiprināšanai 2018.gadā, lai savlaicīgi reglamentētu ar vienotā nodokļu konta ieviešanu un izmantošanu saistītus jautājumus.Likumprojektā nav paredzēts noteikt pārejas noteikumus par vienotā nodokļa konta regulējumu, tādējādi visi mikouzņēmumu nodokļa maksājumi, kas maksājami 2021.gadā un turpmāk ir maksājami vienotajā nodokļu kontā (t.sk., mikrouzņēmumu nodoklis par 2020.gada 4.ceturksni).Ņemot vērā iepriekš minēto, VID savlaicīgi jāveic sagatavošanās darbi, tai skaitā jānodrošina informācijas sistēmas atbalsts vienotā nodokļu konta ieviešanai (t.i., jānodrošina jaunas paaudzes informācijas sistēmas “Maksājumu administrēšanas informācijas sistēmas” (turpmāk – MAIS) izstrāde), jo esošajā VID informācijas sistēmā vienotā nodokļu konta risinājumu nav iespējams ieviest. Normatīvais regulējums ir pamats MAIS prasību detalizēšanai un tikai pēc normatīvā regulējuma izstrādes iespējams uzsākt MAIS izstrādi, savukārt MAIS ir jābūt izstrādātai un ieviestai līdz 2020.gada 31.decembrim, lai no 2021.gada 1.janvāra nodokļu maksātājam būtu iespējams VID administrētos nodokļu maksājumus maksāt vienotajā nodokļu kontā.Ņemot vērā ievērojamās izmaiņas, lai nodrošinātu, ka MAIS tiek izstrādāta plānotajos termiņos, t.i., līdz 2020.gada 31.decembrim, MAIS izstrāde ir jāuzsāk ne vēlāk kā 2018.gada 1.jūnijā. |
| 3. | Projekta izstrādē iesaistītās institūcijas un publiskas personas kapitālsabiedrības | VID, Valsts kase. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mikrouzņēmumu nodokļa maksātāji. |
| 2. | Tiesiskā regulējuma ietekme uz tautsaimniecību un administratīvo slogu | Mikrouzņēmumu nodokļa maksātājiem samazināsies administratīvais slogs nodokļu nomaksā, jo, ieviešot vienotu nodokļu kontu un vienotu samaksas termiņu, nodokļa maksātāji vairākus nodokļu maksājumus, t.sk. mikrouzņēmumu nodokli, varēs maksāt vienā maksājumā vienā nodokļu kontā.  |
| 3. | Administratīvo izmaksu monetārs novērtējums | Ņemot vērā, ka maksājumu veikšanas izmaksas ir atšķirīgas dažādiem pakalpojumu sniedzējiem, kā arī mikrouzņēmumu nodokļa maksātājs var izvēlēties dažādus maksājumu pakalpojumu piedāvājumus, administratīvo izmaksu aprēķinu nav iespējams veikt. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Ar likumprojekta izstrādi saistītās izmaksas tiks segtas no VID piešķirtā finansējuma, tajā skaitā prioritārā pasākuma “Nodokļu informācijas pakalpojumu modernizācija (t.sk., ar MAIS izveidošanu un funkcionalitātes nodrošināšanu)” ietvaros. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar likumprojektu būs jāveic grozījumi likumā “Par valsts sociālo apdrošināšanu”, papildinot ar normu par attiecināšanu un ieskaitījumu – kā uz valsts sociālās apdrošināšanas obligātajām iemaksām attiecinātos līdzekļus VID ieskaitīs attiecīgajā ieņēmumu sadales kontā (likumprojekts “Grozījumi likumā “Par valsts sociālo apdrošināšanu”” izsludināts Valsts sekretāru 2018.gada 22.februāra sanāksmē, protokols Nr.8 12.§, VSS-189).Minētā tiesību akta projekta spēkā stāšanās termiņš ir 2021.gada 1.janvāris. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu ir ievietota Finanšu ministrijas mājas lapā, publicējot informāciju par likumprojekta izstrādi. |
| 2. | Sabiedrības līdzdalība projekta izstrādē | Informācija par vienotā nodokļu konta ieviešanu un tā ieviešanas risinājumiem sniegta Nacionālās trīspusējās sadarbības padomes Budžeta un nodokļu apakšpadomes 2017.gada 18.augusta sēdē, vienlaikus sabiedrības līdzdalība vienotā nodokļu konta regulējuma izstrādē tika nodrošināta Saeimā 2017.gada 23.novembrī pieņemtā likuma “Grozījumi likumā “Par nodokļiem un nodevām”” izstrādes un saskaņošanas laikā (likumprojekts “Grozījumi likumā “Par nodokļiem un nodevām”” tika izsludināts Valsts sekretāru 2017.gada 17.augusta sanāksmē (prot.Nr.32 7.§ VSS-870), minētais likumprojekts tika skaņots ar Latvijas Pašvaldību savienību, Latvijas Brīvo arodbiedrību savienību un Latvijas Darba devēju konfederāciju, kā arī ar Latvijas Tirdzniecības un rūpniecības kameru).2018.gada 2.janvārī uzziņa par likumprojektu tika publicēta Finanšu ministrijas mājas lapas www.fm.gov.lv sadaļā “Sabiedrības līdzdalība”, saite:[http://www.fm.gov.lv/lv/sabiedribas\_lidzdaliba/ tiesibu\_aktu\_projekti/nodoklu\_politika#project437](http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project437). Pēc likumprojekta izsludināšanas Valsts sekretāru sanāksmē, no Latvijas Darba devēju konfederācijas un Latvijas Brīvo arodbiedrību savienības ir saņemti atzinumi par likumprojektu.  |
| 3. | Sabiedrības līdzdalības rezultāti | Pēc likumprojekta uzziņas publicēšanas Finanšu ministrijas mājas lapā, par likumprojektu sabiedrības pārstāvju viedoklis nav saņemts.Latvijas Darba devēju konfederācija un Latvijas Brīvo arodbiedrību savienība atbalsta likumprojektu un saskaņoja to bez iebildumiem un priekšlikumiem. Latvijas Tirdzniecības un rūpniecības kamera savu viedokli par likumprojektu nesniedza. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VID, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija.Likumprojekts tiks realizēts, esošo cilvēkresursu ietvaros. |
| 3. | Cita informācija | Nav. |

Finanšu ministre D.Reizniece-Ozola

Matveja 67095492

Liva.Matveja@fm.gov.lv